|  |  |
| --- | --- |
| 08.07.2025 | nr 9 |

**MINISTRI MÄÄRUS**

Pilt, millel on kujutatud tekst, visand, Font, valge

Kirjeldus on genereeritud automaatselt

Määrus kehtestatakse täitemenetluse seadustiku § 63 lõigete 4, 5, 9 ja 10 ning § 115 lõike 7 alusel.

1. **peatükk**

**ÜLDSÄTTED**

**§ 1. Täitmisregistri mõiste, nimetus ja eesmärk**

(1) Täitmisregister (edaspidi *register*) on riigi infosüsteemi kuuluv andmekogu koos selle pidamiseks vajaliku infotehnoloogilise keskkonnaga.

(2) Registri ingliskeelne nimetus on Register of Enforcement.

(3) Registri eesmärk on:

1) täitemenetluse andmete kogumine ja nendele andmetele juurdepääsu võimaldamine;

2) täitestatistika kogumine;

3) infovahetuskanalina tagada võlgniku konto ja rahalise nõude arestimise ning arestide haldamisega seotud toimingute kohta elektrooniliselt taotluse edastamine seadusest tuleneva ülesande täitmiseks;

4) infovahetuskanalina tagada krediidi- ja makseasutuse valduses olevate andmete kohta päringute tegemine seadusest tuleneva ülesande täitmiseks.

**§ 2. Turvaklass ja turbeaste**

Registri turvaklass on K2T1S3 ja turbeaste on kõrge (H).

1. **peatükk**

**REGISTRI VASTUTAV JA VOLITATUD TÖÖTLEJA**

**§ 3. Vastutav töötleja ja volitatud töötlejad**

(1) Registri vastutav töötleja on Justiits- ja Digiministeerium.

(2) Registri volitatud töötleja on Registrite ja Infosüsteemide Keskus (edaspidi RIK).

**§ 4. Vastutava töötleja ülesanded**

Vastutav töötleja:

1) juhib registri pidamist, andes volitatud töötlejale selleks vajalikke juhiseid ja korraldusi;

2) arendab koostöös volitatud töötlejaga registrit;

3) annab loa täitemenetluse seadustiku § 63 lõikes 2 nimetatud infosüsteemi liidestamiseks registriga, kontrollides eelnevalt selleks õigusliku aluse olemasolu;

4) teavitab registri kasutajaid ja andmeandjaid viivitamata registri toimimist takistavatest asjaoludest, registri muudatuste või arenduste teostamise kavatsusest, registrit ja selle kasutamist mõjutavate õigusaktide kehtestamise või muutmise kavatsusest ning annab muud vajalikku teavet;

5) teostab järelevalvet volitatud töötleja tegevuse üle oma ülesannete täitmisel;

6) teostab järelevalvet selle üle, kas registriga päringute tegemiseks liidestunud kasutaja isikuandmete vastutava töötlejana on teostanud kontrolli andmete töötlemise õiguspärasuse üle, küsib selgitusi, teeb ettepanekuid puuduste kõrvaldamiseks ning otsustab juurdepääsuõiguse äravõtmise;

7) teostab Justiits- ja Digiministeeriumi kasutajate üle järelevalvet;

8) vastab Justiits- ja Digiministeeriumi kasutajate poolt isikuandmete töötlemisega seotud päringutele;

9) teavitab volitatud töötlejat kohtutäituri ametisse nimetamisest ja ametist vabastamisest või tagandamisest;

10) täidab muid vastutavale töötlejale seaduse või muude õigusaktidega pandud ülesandeid.

**§ 5. Volitatud töötleja ülesanded**

Volitatud töötleja:

1) tagab registri nõuetekohase arendamise, testimise ja hooldamise;

2) tagab registri käideldavuse ning andmete tervikluse ja konfidentsiaalsuse vastavalt küberturvalisuse seaduse § 7 lõike 5 alusel Vabariigi Valitsuse või tema volitatud ministri kehtestatud määruses sätestatud nõuetele;

3) korraldab registri turvaauditite tellimise, läbiviimise ja vastuvõtmise;

4) vastutab teenuseintsidentide käsitlemise ja lahendamise eest ning tagab tehnilise toe toimimise;

5) teavitab registris või sellega seotud teenustes rikke esinemise korral puudutatud osapooli rikke olemusest ja selle kõrvaldamise võimalikust tähtajast;

6) nõustab ja juhendab registri kasutajaid ja andmeandjaid seoses registri kasutamisega;

7) tagab tehnilise toe registrisse kandmata jäetud andmete registrisse kandmiseks ja ebaõigete andmete parandamiseks;

8) hindab registriga liituda sooviva asutuse tehnilist võimekust;

9) haldab registri seadeid ja juurdepääsuõigusi;

10) ) teavitab registriga varem liidestunud asutusi uue infosüsteemi registriga liidestamisest;

11) vastutab RIK-i kasutajate poolt registrisse kantud andmete õigsuse ja andmetöötluse seaduslikkuse eest ning teostab RIK-i kasutajate üle järelevalvet;

12) vastab RIK-i kasutajate poolt isikuandmete töötlemisega seotud päringutele;

13) tagab §-s 16 sätestatud säilitamistähtaegade möödumisel andmete ja logide kustutamise;

14) täidab muid volitatud töötlejale seaduse või muude õigusaktidega pandud ülesandeid ning vastutava töötleja juhiseid ja korraldusi.

**3. peatükk**

**REGISTRI ANDMEANDJAD**

**§ 6. Andmeandjad**

Registrisse esitavad §-s 11 loetletud andmeid:

1) Kohtutäiturite ja Pankrotihaldurite Koda (edaspidi *koda*);

2) kohtutäiturid;

3) Maksu- ja Tolliamet;

4) registriga liidestatud krediidi- ja makseasutused;

5) rahvastikuregister;

6) äriregister.

**§ 7. Andmeandjate ülesanded**

(1) Koda:

1) vastutab kohtutäituri poolt käesolevas määruses sätestatud andmete täitemenetluse seadustiku § 632 lõikes 1 nimetatud infosüsteemi (edaspidi *koja infosüsteemi*) kaudu registrisse kandmise tehnilise võimaldamise eest, sh tagab andmete jooksva uuendamise võimaluse;

2) vastutab koja kasutajate poolt koja infosüsteemi kaudu registrisse kantud andmete õigsuse, ajakohasuse, täielikkuse ja andmetöötluse seaduslikkuse eest ning teostab järelevalvet koja kasutajate üle;

3) suhtleb vajaduse korral registri andmeandjatega ja osaleb registri probleemide tuvastamises ja lahendamises, sealhulgas annab registri andmetes puuduste avastamise korral sellest viivitamata teada RIK-ile, välja arvatud juhul, kui kojal on võimalik puudus ise kõrvaldada või kui avastatud puudus on ebaoluline, ning korraldab koostöös RIK-iga registrisse kandmata andmete registrisse kandmist ja ebaõigete andmete parandamist;

4) võtab andmete käideldavuse, tervikluse ja konfidentsiaalsuse tagamiseks kasutusele registri turvanõuetele vastavad organisatsioonilised, füüsilised ja infotehnoloogilised turvameetmed ning rakendab neid järjepidevalt.

(2) Kohtutäitur:

1) vastutab tema poolt koja infosüsteemi kaudu registrisse kantud andmete õigsuse, ajakohasuse ja täielikkuse eest;

2) annab selgitusi tema poolt koja infosüsteemi kaudu registrisse esitatud andmete ja tehtud päringute kohta;

3) vastab tema poolt isikuandmete töötlemisega seotud päringutele;

4) täidab muid volitatud töötleja ning vastutava töötleja juhiseid ja korraldusi.

(3) Maksu- ja Tolliamet:

1) vastutab Maksu- ja Tolliameti infosüsteemi kaudu registrisse kantud andmete õigsuse, ajakohasuse ja andmetöötluse seaduslikkuse eest ning teostab järelevalvet asutuse kasutajate üle;

2) annab selgitusi registrisse Maksu- ja Tolliameti infosüsteemi kaudu esitatud andmete ja tehtud päringute kohta;

3) koostöös vastutava töötleja või volitatud töötlejaga kannab registrisse kandmata jäänud andmed ja parandab ebaõiged andmed.

(4) Registriga liidestatud krediidi- ja makseasutus:

1) vastutab asutuse kasutajate poolt registrisse esitatud andmete õigsuse, ajakohasuse ja andmetöötluse seaduslikkuse eest ning teostab asutuse kasutajate üle järelevalvet;

2) annab selgitusi asutuse poolt registrisse esitatud andmete ja tehtud päringute kohta.

**4. peatükk**

**REGISTRIANDMETELE JUURDEPÄÄS**

**§ 8. Registriandmetele juurdepääsu andmine**

(1) Isikule kuvatakse registris andmed tema ja tema esindatava suhtes algatatud täiteasjade ja seatud arestide kohta.

(2) Muule autenditud kasutajale on registris avalikult kättesaadavad täitemenetluse seadustiku § 63 lõigetes 11 ja 12 sätestatud andmed.

(3) Käesoleva paragrahvi lõigetes 1 ja 2 nimetatud isikutele juurdepääsuks kasutatakse riigi autentimisteenust.

(4) Krediidi- ja makseasutusele ja täitemenetluse seadustiku § 63 lõike 2 alusel registriga liidestatud asutusele väljastatakse salvestatavaid andmeid arestide olemasolu, seadmise, muutmise ja tühistamise kohta.

5. peatükk

**INFOVAHETUSKANALI KAUDU ANDMETE TÖÖTLEMINE**

**§ 9. Päringute tegemise õiguse andmine ja päringu tegija vastutus**

(1) Kasutajale täitemenetluse seadustiku § 63 lõike 1 punktis 4 nimetatud infovahetuskanalile juurdepääsu ja päringu tegemise õiguse andmise otsustab registri vastutav töötleja ning juurdepääsuõigused annab volitatud töötleja. Õiguste andmisel ja äravõtmisel lähtutakse kasutajale seadusega pandud ülesannetest, arvestades seaduses sätestatud piiranguid.

(2) Infovahetuskanali kaudu on võimalik esitada päringuid järgmiste andmete kohta;

1) konto olemasolu;

2) konto saldo;

3) konto väljavõtte;

4) kontot kasutama volitatud isikud;

5) konto omaniku tegelik kasusaaja;

6) hoiulaeka olemasolu.

(3) Juurdepääsu taotlemisel märgitakse, milliste käesoleva paragrahvi lõikes 2 nimetatud andmete kohta soovib kasutaja hakata päringuid tegema.

(4) Täitemenetluse seadustiku § 63 lõike 2 alusel registriga liidestatud kasutaja on isikuandmete vastutav töötleja. Kasutaja vastutab andmete töötlemise õiguspärasuse eest, on kohustatud teostama selle üle regulaarset kontrolli ning enne juurdepääsuõiguse ja päringute tegemise õiguse saamist esitama registri vastutavale töötlejale kinnituse asjakohaste meetmete rakendamise kohta.

(5) Päringu tegemisel teeb päringu tegija krediidi- ja makseasutusele, kellelt andmeid päritakse, kättesaadavaks krediidiasutuste seaduse § 88 lõikes 6 nimetatud andmed, sealhulgas andmete kasutamise eesmärgi, viite päringu alusdokumendile või menetlusele ja päringu õigusliku aluse ning salvestab need andmed enda infosüsteemis. Registri vastutaval töötlejal ja volitatud töötlejal puudub käesolevas lõikes nimetatud andmetele juurdepääs.

(6) Registrisse salvestatakse päringu töötlemise kohta käesoleva määruse § 10 lõikes 5 nimetatud andmed.

(7) Päringu tegija annab selgitusi enda poolt registri kaudu tehtud päringute kohta.

**6. peatükk**

**REGISTRI ANDMED**

**§ 10. Andmete koosseis**

(1) Registrisse kantakse täiteasja kohta järgmised andmed:

1) sissenõudja nimi ja isikukood või selle puudumise korral sünniaeg või juriidilise isiku korral registrikood, isikukoodi või registrikoodi riik;

2) võlgniku nimi ja isikukood või selle puudumise korral sünniaeg või juriidilise isiku korral registrikood, isikukoodi või registrikoodi riik;

3) täitedokumendi kuupäev, jõustumise kuupäev, liik, number ja väljaandnud asutus;

4) täitemenetluse number ja unikaalne kood;

5) solidaarvõlgniku nimi;

6) nõude liik ja tüüp;

7) nõude sisu;

8) toimingu liik;  
9) täitemenetluse alustamise kuupäev;

10) täitemenetluse peatamise, uuendamise ja lõpetamise kuupäev ning lõpetamise täpsustus;

11) täiteasja menetleva kohtutäituri nimi või asutuse nimetus;

12) täitmisteate kättetoimetamise kuupäev;

13) vabatahtliku tasumise kuupäev;

14) põhi- ja kõrvalnõude algsumma;

15) alustamise tasu, kohtutäituri tasu ning täitekulu algsumma ja olek;

16) toimiku kogujääk;

17) esitaja nimi, isikukood või ametinumber.

(2) Registrisse kantakse aresti kohta järgmised andmed:

1) arestimisakti koostaja (asutuse nimetus ja registrikood, arestija ees- ja perekonnanimi, isikukood, ametinimetus);

2) adressaat (krediidiasutuse registri või makseasutuse registri number ja BIC-kood);

3) nõude liik ning menetluse number, kirjeldus ja liik;

4) arestija konto number, saaja nimetus ja aresti viitenumber;

5) arestitava konto number;

6) võlgniku nimi ja isikukood või selle puudumise korral sünniaeg või juriidilise isiku korral registrikood, isikukoodi või registrikoodi riik;

7) arestitav summa;

8) arestivaba määr (miinimumpalkade arvuna);

9) täiendav arestivaba summa;

10) arestimisakti liik - maksejuhisega arest;

11) aresti muutmisel või tühistamisel aresti unikaalne number;

12) aresti muutmise aeg;

13) aresti tühistamise aeg ja alus;

14) aresti seadmise, muutmise ja tühistamise kinnitamise andmed (arestimisakti number, vastuse sisu, aresti teostamise, muutmise või tühistamise aeg);

15) aresti seadmisel või muutmisel aresti järjekoht.

(3) Registrisse kantakse maksejuhiseta aresti kohta järgmised andmed:

1) arestimisakti koostaja (asutuse nimetus ja registrikood, arestija ees- ja perekonnanimi, isikukood, ametinimetus);

2) adressaat (krediidiasutuse registri või makseasutuse registri number ja BIC-kood);

3) arestitava konto number;

4) võlgniku nimi ja isikukood või selle puudumise korral sünniaeg või juriidilise isiku korral registrikood, isikukoodi või registrikoodi väljastanud riik;

5) arestitav summa;

6) arestivaba summa (miinimumpalkade arvuna);

7) täiendav arestivaba summa;

8) arestimisakti liik – maksejuhiseta arest;

9) põhinõude liik;

10) aresti kestuse või tühistamise andmed;

11) aresti seadmise, muutmise ja tühistamise kinnitamise andmed (arestimisakti number, vastuse sisu, aresti teostamise, muutmise või tühistamise aeg, aresti seadmisel või muutmisel aresti järjekoht).

(4) Registrisse kantakse volituse kohta järgmised andmed:

1) volituse kuupäev;

2) volitatava nimi ja isikukood;

3) volituse algus ja lõpp;

4) volituse ulatus.

(5) Registris töödeldakse päringu ja selle vastuse kohta järgmisi andmeid:

1) päringu saatja;

2) päringu adressaat;

3) päringu tüüp;

4) päringu objekt;

5) päringu seisund (registreeritud, saadetud panka, pank vastanud, vastus edastatud);

6) päringu esitamise aeg;

7) päringule vastamise aeg.

(6) Registris töödeldakse logide kohta järgmisi andmeid:

1) logisündmuse aeg;

2) vastuvõtu ja väljundkanal;

3) salvestuskoht ja päritolu;

4) päritolu;

5) metaandmed;

6) tähtsusaste;

7) tekstiline kirjeldus toimunud sündmusest;

8) logimisprotokoll.

**7. peatükk**

**ANDMETE KANDMINE REGISTRISSE**

**§ 11. Andmevahetus teiste andmekogudega**

(1) Register kasutab järgmiste andmekogude salvestatavaid andmeid:

1) Koja peetavast kohtutäiturite tööks vajalikust infosüsteemist edastatakse registrisse § 10 lõigetes 1–3 sätestatud andmed;

2) Maksu- ja Tolliameti infosüsteemist edastatakse registrisse § 10 lõigetes 2 ja 3 sätestatud andmed;

3) registriga liidestatud krediidi-ja makseasutuste andmekogudest edastatakse registrisse § 9 lõikes 3, § 10 lõike 2 punktis 14 ja § 10 lõike 3 punktis 11 sätestatud andmeid.

(2) Register kasutab isiku autentimisel ja temaga seotud isikute tuvastamisel järgmiste andmekogude andmeid:

1) rahvastikuregistrist on õigus saada isiku nime ja isikukoodi, vanema hooldusõiguse, eestkoste ning isiku lapse andmeid;

2) äriregistrist on õigus saada äriühingu juhatuse liikmeks ja asutuse esindusõiguslikuks isikuks olemise andmeid.

(3) Andmed kantakse registrisse infosüsteemi vahendusel X-tee kaudu.

**§ 12. Kohustuslikud andmed andmevahetuses vea ilmumisel**

(1) Kui andmeandjate info- või töösüsteemidest registrisse andmete kandmisel ilmnevad vead, mis ei võimalda registrisse kanda kõiki §-s 10 loetletud andmeid, kantakse täitemenetluse toimingu või aresti seadmise andmed registrisse juhul, kui edastatud on vähemalt käesolevas paragrahvis loetletud andmed.

(2) Kohtutäituri poolt täiteasjaga seotud aresti andmete registrisse kandmiseks peavad olema täiteasja kohta täitmisregistrisse kantud vähemalt § 10 lõike 1 punktides 1–4, 6, 9, 11, 14 ja 16 sätestatud andmed.

(3) Aresti registreerimisel esitab aresti seadja vähemalt § 10 lõike 2 punktides 1, 2, 4, 6, 7, 10 ja 12 sätestatud andmed.

(4) Maksejuhiseta aresti registreerimisel esitab aresti seadja vähemalt § 10 lõike 3 punktides 1, 2 ja 4sätestatud andmed.

(5) Registrisse ei kanta ning aresti seadmise eelduseks ei ole andmed, mida täiteasja või aresti kohta ei eksisteeri.

**§ 13.****Registrisse kantud andmete õigsuse tagamine**

(1) Registrisse kantud ebaõigete andmete parandamise ja andmete ajakohasena hoidmise eest vastutab andmete esitaja.

(2) Registriga liidestatud süsteemist registrisse kantud ebaõiged andmed parandatakse süsteemis, millest need pärinevad, ja kantakse seejärel registrisse. Andmed parandatakse otse registris ainult juhul, kui liidestatud süsteemis ei ole võimalik neid parandada.

(3) RIK säilitab logisid andmete töötlemise kohta, sealhulgas andmete väljastamise, vaatamise, muutmise, lisamise ja kustutamise aja, andmete koosseisu, andmesaajate ja väljastamise viisi kohta digitaalses andmebaasis.

**§ 14.****Elektroonilise arestimise kord ja tehnilised nõuded**

(1) Elektroonilise aresti korral registri kaudu:

1) võimaldatakse konto olemasolu kohta päringute tegemine krediidi- ja makseasutuse valduses olevate andmete kohta;

2) tagatakse võlgniku konto arestimise ja arestide haldamisega seotud toimingute kohta elektrooniliselt taotluse edastamine krediidi- ja makseasutusele;

3) korraldatakse osapoolte tahteavalduste viivitamatu ja turvaline edastamine.

(2) Kohtutäitur on kohustatud registriga liidestatud krediidi- ja makseasutusele edastama konto aresti registri kaudu. Kui aresti tuleb seada viisil, mida register ei võimalda, esitatakse arestimisakt registriväliselt, kuni on loodud asjakohane tehniline võimalus. Selle loomisest teavitab RIK kohtutäitureid viivitamata.

**§ 15.****Konto avamisel elektrooniliste arestide kontrollimise kord ja tehnilised nõuded**

(1) Registriga liidestatud krediidi- ja makseasutus kontrollib registri kaudu kliendile konto avamise korral tema suhtes kehtivate konto arestide olemasolu.

(2) Register koostab § 11 lõike 1 punktides 1-3 ja täitemenetluse seadustiku § 63 lõikes 2 nimetatud infosüsteemist saadud andmete alusel vastuse krediidi- ja makseasutuse päringule isiku konto arestide olemasolu kohta. Konto avamise korral teavitab krediidi- ja makseasutus registri kaudu kohtutäiturit, Maksu- ja Tolliametit ning täitemenetluse seadustiku § 63 lõike 2 alusel registriga liidestatud asutust isiku konto arestimisest.

**8. peatükk**

**ANDMETE JA LOGIDE SÄILITUSTÄHTAJAD**

**§ 16. Andmete ja logide säilitamine ja kustutamine**

(1) Registris säilitatakse täiteasja andmeid viis aastat pärast täitemenetluse lõpetamist.

(2) Täitemenetlusega mitteseotud arestide andmeid säilitatakse kolm aastat pärast aresti tühistamist.

(3) Volituste andmeid säilitatakse kolm aastat pärast volituse lõppemist.

(4) Paragrahvi 13 lõikes 3 nimetatud registritoimingute ja päringute logisid säilitatakse kolm aastat pärast toimingute tegemist.

(5) Infopäringu ja selle vastuse andmeid säilitatakse 30 päeva.

**9. peatükk**

**RAKENDUSSÄTTED**

**§ 17. Registriga liidestamine**

(1) Paragrahvi 11 lõikes 1 ja täitemenetluse seadustiku § 63 lõikes 2 nimetatud süsteemid liidestatakse registriga pärast asjakohase tehnilise võimaluse loomist.

(2) Paragrahvi 11 lõike 1 punktides 2 ja 3 ning täitemenetluse seadustiku § 63 lõikes 2 nimetatud infosüsteemi kaudu edastatakse registriga liidestatud krediidi- ja makseasutustele ja täitemenetluse seadustiku § 63 lõike 2 alusel registriga liidestatud asutustele võlgniku konto ja rahalise nõude arestimise taotlusi pärast asjakohase tehnilise võimaluse loomist.

**§ 18. Täitemenetluse seadustiku § 115 lõike 4 esimeses lauses nimetatud viisil edastatud arestide andmete registrisse kandmine**

Täitemenetluse seadustiku § 115 lõike 4 esimeses lauses nimetatud viisil edastatud arestide andmed kantakse registrisse pärast asjakohase tehnilise võimaluse loomist.

**§ 19. Justiitsministri 15. detsembri 2009. a määruse nr 42 „Kohtutäiturimäärustik“ muutmine**

Justiitsministri 15. detsembri 2009. a määruses nr 42 „Kohtutäiturimäärustik“ tehakse järgmised muudatused:

1) määruse preambulist jäetakse välja tekstiosa „§ 63 lõike 21, § 631 lõigete 2 ja 4“;

2) paragrahvi 17 lõikes 5 ja § 18 lõikes 1 asendatakse sõna „täitemenetlusregistris“ tekstiosaga „täitemenetluse seadustiku § 632 lõikes 1 nimetatud infosüsteemis“;

3) paragrahvi 30 lõike 3 teises lauses asendatakse sõna „täitemenetlusregistrisse“ tekstiosaga „täitemenetluse seadustiku § 632 lõikes 1 nimetatud infosüsteemi“;

4) määrustiku 42. ja 5. peatükk tunnistatakse kehtetuks;

5) paragrahvi 60 lõikes 1 asendatakse sõna „täitemenetlusregistris“ tekstiosaga „täitemenetluse seadustiku § 632 lõikes 1 nimetatud infosüsteemis“;

6) paragrahvi 602 lõikes 1 asendatakse tekstiosa „koja peetavasse täitemenetluse infosüsteemi“ tekstiosaga „täitemenetluse seadustiku § 632 lõikes 1 nimetatud infosüsteemi“.

**§ 20. Määruse jõustumine**

Määrus jõustub üldises korras.

*(allkirjastatud digitaalselt)*

Liisa-Ly Pakosta

justiits- ja digiminister

*(allkirjastatud digitaalselt)*

Tiina Uudeberg

kantsler